open-index/open-wikipedia-markdown huggingface dataset:
Βουλή των Αντιπροσώπων της Αριζόνα

Η **Βουλή των Αντιπροσώπων της Αριζόνα** () είναι η κάτω βουλή του Νομοθετικού Σώματος της Αριζόνα, του πολιτειακού νομοθετικού σώματος της πολιτείας Αριζόνα των ΗΠΑ. Τα μέλη της εκλέγονται για διετείς θητείες με όριο θητείας τέσσερις συνεχόμενες θητείες (οκτώ έτη). Το Ρεπουμπλικανικό Κόμμα τρεχόντως έχει την πλειοψηφία στη Βουλή.

Η Βουλή των Αντιπροσώπων αποτελείται από 60 μέλη που αντιπροσωπεύουν 30 περιφέρειες, έκαστη με δύο Αντιπροσώπους. (Πολυμελείς περιφέρειες χρησιμοποιούνται στη Βουλή των Αντιπροσώπων της Ουάσινγκτον και του Άινταχο και είναι λιγότερο συνήθεις από τις μονομελείς περιφέρειες που χρησιμοποιούνται από τα περισσότερα πολιτειακά νομοθετικά σώματα).

Κάθε Αντιπρόσωπος αντιπροσωπεύει μια περιφέρεια τουλάχιστον 172.000. Η Βουλή συνέρχεται στις νομοθετικές αίθουσες στο Πολιτειακό Καπιτώλιο της Αριζόνα στο Φοίνιξ.

## Ηγεσία της Βουλής
Ο Πρόεδρος εκλέγεται από την παράταξη που πλειοψηφεί και ακολουθεί επιβεβαίωση από όλη τη Βουλή με το πέρασμα ενός ψηφίσματος της Βουλής. Εκτός του να προεδρεύει επί του σώματος, ο Speaker είναι επίσης η υψηλότερη θέση της ηγεσίας, και ελέγχει τη ροή των νομοθετικών έργων και των έργων των επιτροπών. Άλλοι ηγέτες της Βουλής, όπως οι ηγέτες της πλειοψηφίας και της μειοψηφίας, εκλέγονται από τις αντίστοιχες κομματικές τους ομάδες που σχετίζονται με την κομματική τους δύναμη στο σώμα.

### Πληροφορίες ηγεσίας

## Τρέχουσα σύνθεση

### Τρεχοντα μέλη, 2013–2015

## Βλέπε επίσης
*Πολιτειακό Καπιτώλιο της Αριζόνα
*Νομοθετικό Σώμα της Αριζόνα
*Γερουσία της Αριζόνα

## Αναφορές


## Εξωτερικοί σύνδεσμοι
*Arizona House of Representatives website

Βουλή των Αντιπροσώπων
Αριζονα
Κίμι Ράικονεν

Ο **Κίμι Ράικονεν** (*Kimi-Matias Räikkönen*, 17 Οκτωβρίου 1979) είναι πρώην Φινλανδός οδηγός της Φόρμουλα 1, ο οποίος κατέκτησε το παγκόσμιο πρωτάθλημα οδηγών Formula 1 του 2007. Ξεκίνησε την καριέρα του στην Φόρμουλα 1 το 2001, στην ομάδα της Sauber. Το ταλέντο του φάνηκε πολύ γρήγορα στην Φόρμουλα 1, καθώς ακριβώς την επόμενη σεζόν μεταγράφηκε στην ομάδα της McLaren επειδή κλήθηκε να αντικαταστήσει τον Μίκα Χάκινεν. Με την McLaren έμεινε 4 χρόνια καθώς κατάφερε να κατακτήσει 9 νίκες. Το 2007 μεταγράφηκε στην ομάδα της Scuderia Ferrari, όπου και κλήθηκε να αντικαταστήσει τον Θρυλικό Μίχαελ Σουμάχερ. Με την Φεράρι ο Ράικονεν κατέκτησε 9 νίκες στη σεζόν και 1 Παγκόσμιο Πρωτάθλημα, αυτό του 2007.

Το 2010 ο Φινλανδός έκανε απουσία 2 χρόνων στα WRC και επέστρεψε με την ομάδα της Lotus το 2012 όπου και πήρε 1 νίκη στο Γκραν Πρι του Άμπου Ντάμπι. Το 2013 ήταν η τελευταία του σεζόν με την Lotus, όπου κατάφερε να κερδίσει το Γκραν Πρι Αυστραλίας. Το 2014 ο Ράικονεν μεταγράφηκε στην Παλιά του ομάδα στην Φεράρι όπου και έμεινε μέχρι την σεζόν του 2018 όπου κατάφερε να κερδίσει το Αμερικανικό Γκραν Πρι το 2018, στο οποίο τελικώς έμελλε να είναι και η τελευταία του νίκη στην Φόρμουλα 1. Το 2019 μεταγράφηκε στην ομάδα της Alfa Romeo, όπου και ολοκλήρωσε την καριέρα του στις 12 Δεκεμβρίου του 2021. 

## Βιογραφία
Γεννήθηκε στο Έσποο της Φινλανδίας.

## Στατιστικά
### Σύνοψη καριέρας

### Αποτελέσματα Φόρμουλα 1
Οι αγώνες που είναι γραμμένοι με **έντονους χαρακτήρες** υποδηλώνουν πρώτη θέση στην εκκίνηση (αγγλικά:pole position). Όσοι είναι με *πλάγιους χαρακτήρες* υποδηλώνουν ταχύτερο γύρο)

## Παραπομπές


## Βιβλιογραφία
* 
* 
* 

## Εξωτερικοί σύνδεσμοι
* 
* 

Κατηγορία:Φινλανδοί οδηγοί Φόρμουλα 1
Κατηγορία:Παγκόσμιοι Πρωταθλητές Φόρμουλα 1
Απογραφή Πληθυσμού 2011 (Κύπρος)

Η **Απογραφή Πληθυσμού 2011** ήταν η 14η απογραφή πληθυσμού της Κύπρου. Διενεργήθηκε από τη Στατιστική Υπηρεσία του Υπουργείου Οικονομικών. Η απογραφή κάλυψε τις ελεύθερες περιοχές της Κύπρου, δηλαδή δεν απογράφηκαν οι κατεχόμενες περιοχές και οι Βρετανικές βάσεις. Η προηγούμενη απογραφή ήταν του 2001.

Συνοπτικά, το αποτέλεσμα της απογραφής ήταν η καταγραφή πληθυσμού 838.897 κατοίκων (αύξηση 22% σε σχέση με τα συνολικά αποτελέσματα του 2001). Εκτός από την αριθμητική καταγραφή του πληθυσμού, η απογραφή περιλάμβανε και ερωτηματολόγια που σκοπό είχαν τη συλλογή πληροφοριών για τη δημογραφική και κοινωνική κατάσταση της χώρας, την οικονομική και οικογενειακή κατάσταση του πληθυσμού, το επίπεδο μόρφωσης και η ποιότητα ζωής.

## Επαρχίες
Ο πιο κάτω πίνακας παρουσιάζει τα αποτελέσματα ανά επαρχία, και συγκρίνει τα αποτελέσματα των απογραφών του 2001 και του 2011:

## Παραπομπές


Κατηγορία:Απογραφές πληθυσμού (Κύπρος)
Άγιος Ανδρόνικος Καρπασίας

Ο **Άγιος Ανδρόνικος** (Καρπασίας ή Γιαλούσας, τουρκ.: **Γεσίλκιοϊ**, *Yeşilköy* κυριολεκτικά "πράσινο χωριό") είναι χωριό που βρίσκεται στη χερσόνησο της Καρπασίας στην Κύπρο.

Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, της οποίας είναι κοινότητα που υπάγεται διοικητικά στην Επαρχία Αμμοχώστου. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

## Ιστορικό
Η ίδρυση ως οικισμού του Αγίου Ανδρονίκου Καρπασίας, αν και δεν υπάρχουν γραπτές μαρτυρίες, πρέπει οπωσδήποτε να ανάγεται στους πρώτους Βυζαντινούς χρόνους. Ο Άγιος Ανδρόνικος υπήρξε βασιλικό φέουδο κατά τη Φραγκοκρατία και κατά τη Βενετοκρατία πέρασε στο Δημόσιο, δηλαδή, στην κρατική περιουσία της Δημοκρατίας της Βενετίας. Κατά τη Φραγκοκρατία, σύμφωνα με πηγή του 1451, η εύφορη περιοχή του Αγίου Ανδρονίκου επειδή ήταν βασιλική περιουσία, αναφέρεται ως χωριό της ρήγαινας Ελένης Παλαιολόγου.

## Ξωκλήσι
Το χωριό, αν και φέρει το όνομα Άγιος Ανδρόνικος, δεν διαθέτει εκκλησία αφιερωμένη στον εν λόγω άγιο. Το 1718 ανακαλύφθηκε στον Άγιο Ανδρόνικο το σπήλαιο της Ριζοκαρπασίτισσας αγίας Φωτεινής, από τον οικονόμο Νικόδημο, επιστάτη της εκεί μονής. Ένα ξωκλήσι των Αγίων Ανδρονίκου και Αθανασίας βρίσκεται στα νοτιοανατολικά του χωριού, λίγο έξω από το χωριό Μένοικο, περίπου 2 χιλιόμετρα. Πρόκειται για ένα παλαιό πέτρινο μονόχωρο εκκλησάκι με αμφικλινή στέγη καλυμμένη με κεραμίδια. Η χρονολογία ανέγερσης της εκκλησίας είναι άγνωστη, γιατί έχει δεχθεί πολλές επεμβάσεις που δυσκολεύουν τη χρονολόγησή της. Αξίζει να σημειωθεί πως στο εκκλησάκι αυτό βρέθηκε μια σημαντική φορητή εικόνα του 1523, η οποία σήμερα κοσμεί την εκκλησία του Αγίου Κυπριανού.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

## Παραπομπές


## Πηγές
*

Αγιος Ανδρονικος
21ος αιώνας π.Χ.

3η χιλιετία π.Χ. | **[[2η χιλιετία π.Χ.]]** | 1η χιλιετία π.Χ.
23ος αιώνας π.Χ.| 22ος αιώνας π.Χ. | **21ος αιώνας π.Χ.** | 20ός αιώνας π.Χ. | 19ος αιώνας π.Χ. 

Ο 21ος αιώνας π.Χ. αρχίζει με το έτος **2100 π.Χ.** και τελειώνει στις **31 Δεκεμβρίου** του έτους **2001 π.Χ.**

## Γεγονότα
* Το τέλος του Αιγαιακού πολιτισμού
## Σημαντικά πρόσωπα
* Σουλγκί
* Ουρ-Ναμμού

-79
Κατηγορία:3η χιλιετία π.Χ.
Τιμόκλεια

Η **Τιμόκλεια** ήταν αδελφή του στρατηγού Θεαγένη, αρχηγού του στρατού της Θήβας στην μάχη της Χαιρώνειας. Μετά την επανάσταση των Θηβαίων εναντίον της Μακεδονικής φρουράς στην Καδμεία και την πολιορκία της Θήβας από τον Μέγα Αλέξανδρο, που είχε ως αποτέλεσμα την ολοκληρωτική καταστροφή της πόλης και τον σφαγιασμό των κατοίκων της, ο Αλέξανδρος είχε θέσει την τιμή και την περιουσία των κατοίκων της Θήβας στην διάθεση του στρατού και των συμμάχων του. Ένας από τους αξιωματικούς του μπήκε στο σπίτι της Τιμόκλειας και αφού έκλεψε ότι μπορούσε σε χρήματα, την χρησιμοποιούσε σαν σκλάβα και την απειλούσε συνεχώς ότι θα την σκότωνε εάν δεν του παρέδιδε ό,τι τιμαλφή και οικογενειακά κειμήλια είχε. Η Τιμόκλεια μη μπορώντας με άλλον τρόπο να απαλλαγεί από τις πιέσεις του τον οδήγησε σε ένα στερεμένο πηγάδι έξω από το σπίτι της λέγοντας του ότι εκεί μέσα είχε κρύψει όλα τα αντικείμενα.
Ο Θρακιώτης αξιωματικός ακολούθησε την Τιμόκλεια εντελώς ανυποψίαστος και καθώς έσκυψε πάνω από το πηγάδι, αυτή τον έσπρωξε με δύναμη και τον σκότωσε. Για την πράξη της αυτή οδηγήθηκε στον Αλέξανδρο όπου μπροστά του χωρίς να χάσει το θάρρος δεν αρνήθηκε την πράξη της. Το θάρρος και το ηγεμονικό της παράστημα έκαναν μεγάλη εντύπωση στο Αλέξανδρο και όταν αυτός την ρώτησε ποια είναι, εκείνη του απάντησε ότι ονομάζεται Τιμόκλεια και είναι αδελφή του Θεαγένη που ήταν στρατηγός των Θηβαίων στην μάχη της Χαιρώνειας εναντίον του Φιλίππου.

«ἐμοὶ Θεαγένης ἦν ἀδελφός, ὃς ἐν Χαιρωνείᾳ στρατηγῶν καὶ μαχόμενος πρὸς ὑμᾶς ὑπὲρ τῆς τῶν Ἑλλήνων ἐλευθερίας ἔπεσεν, ὅπως ἡμεῖς μηδὲν τοιοῦτον πάθωμεν.» 

Λέγεται ότι ο Αλέξανδρος την θαύμασε και την άφησε ελεύθερη

## Πηγές
*Γεώργιος Δ Τσεβάς, *Ιστορία της Θήβας και της Βοιωτίας*, 1928 (Πνευματικό κέντρο Δήμου Θηβαίων) σελ 322,323
*Πλούταρχος, *Γυναικών αρεταί - Τιμόκλεια*

Κατηγορία:Αρχαίοι Θηβαίοι
Καρολίνα Γουέλς

Η **Κάρολ Γουέλς** (αγγ: *Carol Wells*, γενν. Βοστώνη, 25 Δεκεμβρίου 1939), ή **Καρολίνα** όπως έγινε γνωστή και υπογράφει τους πίνακές της, είναι ναΐφ ζωγράφος της Μυκόνου. Γεννήθηκε στην Αμερική και ζει μετά τα 23 της χρόνια στη Μύκονο, τοπία και σκηνές της οποίας ζωγραφίζει και πουλά στους τουρίστες.

Γεννήθηκε στις 25 Δεκεμβρίου 1939 στη Βοστώνη και σπούδασε στο Boston School of Fine Arts. Το 1962 πήγε στη Μύκονο και από τότε κατοικεί εκεί και πουλά τους πίνακές της στους τουρίστες και τους ντόπιους.

Η Καρολίνα χαρακτηρίζεται ως «θρυλικός χαρακτήρας», «επιφανής πολίτης» της Μυκόνου, βασίλισσα της σκηνής της τέχνης της Μυκόνου, ως η διάσημη ζωγράφος του νησιού, «μεγάλη ζωγράφος του νησιού» και ως «πραγματική εικόνα του νησιού» που «δίνει χρώμα στα Ματογιάνια και το λιμάνι».

Το έργο της αναφέρεται ως αγαπημένο των ντόπιων για δεκαετίες, καθώς και ότι έχει διεθνή απήχηση, ότι συλλαμβάνει με μαγικό τρόπο την απλότητα της ελληνικής ζωής, με ναΐφ στυλ. Το στυλ της είναι αναγνωρίσιμο.

Η ζωή της Καρολίνας παρουσιάστηκε σε εκπομπή στην ελληνική τηλεόραση και έγινε πηγή έμπνευσης για σύντομο διήγημα του Πήτερ Σέλγκιν και για ποίημα του Νέιλ Μέιλι.

## Εξωτερικοί σύνδεσμοι: Έργα της
Παρακάτω παρουσιάζονται σύνδεσμοι σε έργα της:
* Karolinas Paintings Mykonos  (επίσημη ιστοσελίδα της Καρολίνας)
**Το λιμάνι από ψηλά, με μπλε θάλασσα (άσπρος και μπλε)
**Θέα του λιμανιού, 1975 (View of Mykonos Harbour 1975)
* Karolinas Paintings Mykonos (σελ. 2) 
**Θαλάμι Μπαρ (Χορευτές)
**Gallery bar, Galleraki, La Mer (Μικρή Βενετία)
* Γλέντι στο λιμάνι, 2006
* Karolina Unknown - Mykonos Το λιμάνι από ψηλά, με κίτρινη θάλασσα
* Karolina paints the Mykonos sky
**Καφενείο ο Μανώλης, 1990
**Βάρκες και ψαράδες στο λιμάνι, 2002, υπογραφή KARolinNA
**Εκκλησία
**Θέα από το λιμάνι προς το βουνό
**Οι ανεμόμυλοι 1991
* Η ζωγράφος Καρολίνα Γουέλς και η κόρη της (πίνακας με το εκκλησάκι του λιμανιού) 
* Η Καρολίνα με πίνακα, σε τραπέζι με φίλους
* Το λιμάνι της Μυκόνου 
* Η Μικρή Βενετία 
* Κούκλα 
* Η Καρολίνα με ημιτελή πίνακα Pierros - Manto
* Η Καρολίνα με to σκύλο της

## Αναφορές


Κατηγορία:Αμερικανίδες ζωγράφοι
Κατηγορία:Μύκονος
Κτενιάς

Ο **Κτενιάς** (ή Χτενιάς) είναι βουνό της Πελοποννήσου που βρίσκεται στα σύνορα Αργολίδας και Αρκαδίας. Βόρεια ενώνεται με το Αρτεμίσιο και νότια ενώνεται με το Παρθένιο όρος και τον Πάρνωνα. Είναι τμήμα της ευρύτερης οροσειράς που ενώνει τον Κορινθιακό με τον Αργολικό κόλπο και περιλαμβάνει τα βουνά Κυλλήνη, Ολίγυρτο, Αρτεμίσιο, Λύρκειο, Ζάβιτσα κ.ά. Η υψηλότερη κορυφή του έχει υψόμετρο 1.634 μέτρα και βρίσκεται βορειοδυτικά του οικισμού Κρύα Βρύση.

Στην αρχαιότητα το βουνό ονομαζόταν Κρείον όρος, ονομασία που σχετιζόταν με τον τιτάνα Κρείο.

## Παραπομπές


Κατηγορία:Βουνά της Αργολίδας
Κατηγορία:Βουνά της Αρκαδίας
Τζοντί Βιβιανί

Ο **Τζοντί Βιβιανί**, γεννημένος στις 25 Ιανουαρίου 1982 στη πόλη Λα Σιοτά της Γαλλίας, είναι ποδοσφαιριστής. Αγωνίζεται ως τερματοφύλακας. Ξεκίνησε την καριέρα του από τα τμήματα υποδομής της Μονπελιέ και το 2002 «μετακόμισε» στην πρώτη ομάδα. Έπειτα από παρουσία τριών ετών με 38 συμμετοχές, ήρθε η Σαιντ-Ετιέν, στην οποία παρέμεινε για τέσσερα χρόνια (2005-2009). Επόμενος σταθμός ήταν η Γκρενόμπλ, ενώ από το καλοκαίρι του 2011 ανήκει στην Skoda Ξάνθη.

## Καριέρα
* 2002-2003 : Μονπελιέ (D1), 3 αγώνες
* 2003-2004 : Μονπελιέ (Λιγκ 1), 5 αγώνες
* 2004-2005 : Μονπελιέ (Λιγκ 1), 29 αγώνες
* 2005-2006 : Σαιντ-Ετιέν, (Λιγκ 1) 1 αγώνες (90 λεπτά)
* 2006-2007 : Σαιντ-Ετιέν, (Λιγκ 1) 2 αγώνες
* 2007-2008 : Σαιντ-Ετιέν, (Λιγκ 1) 17 αγώνες
* 2008-2009 : Σαιντ-Ετιέν, (Λιγκ 1) 12 αγώνες
* 2009-2010 : Γκρενόμπλ, (Λιγκ 1) 21 αγώνες
* 2010-2011 : Γκρενόμπλ, (Λιγκ 2) 35 αγώνες
* 2011-2012 : Skoda Ξάνθη, (Σούπερ Λίγκ)

## Πηγές-Συνδέσεις

http://www.skodaxanthifc.gr/?q=node/1770

Κατηγορία:Γάλλοι ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Γκρενόμπλ Φουτ 38
Κατηγορία:Ποδοσφαιριστές Μονπελιέ ΕΣΚ
Κατηγορία:Ποδοσφαιριστές ΑΣ Σαιντ-Ετιέν
Κατηγορία:Ποδοσφαιριστές Α.Ο. Ξάνθη
Μόντε Πλάτα

Το **Μόντε Πλάτα** (ισπανικά: Monte Plata) είναι μια πόλη της Δομινικανής Δημοκρατίας. Είναι η πρωτεύουσα της επαρχίας και του δήμου Μόντε Πλάτα. Έχει πληθυσμό 1.329.078 κατοίκων (2002).

Το Μόντε Πλάτα βρίσκεται κεντρικά της Δομινικανής Δημοκρατίας και του Μόντε Πλάτα. Βρίσκεται 53 χλμ. μακρυά από την πρωτεύουσα, Σάντο Ντομίνγκο.

## Γεωγραφία
Το Μόντε Πλάτα βρίσκεται βορειοδυτικά του Γιάνο Κοστέρο δελ Καρίμπε (Ελληνικά: *[[Καραϊβική]] [[παράκτιος|Παράκτια]] Πεδιάδα*).

Η οροσειρά Σιέρρα δε Γιαμασά βρίσκεται βρορειοανατολικά της πόλης. Στα βορειοδυτικά υπάρχει το Λος Αϊτίσες, μια περιοχή με πολλές σαβάννες.

### Ποτάμια
Τα κυριότερα ποτάμια είναι ο Οσάμα και ο Γιαμπακάο. Οι υπόλοιποι είναι παραπόταμοι: Γιαμασά, Μίχο, Σαμπίτα και Γκουανούμα.

## Τοποθεσία
Το Μόντε Πλάτα βρίσκεται κεντρικά της Δομινικανής Δημοκρατίας και του Μόντε Πλάτα. Βρίσκεται 53 χλμ. μακρυά από την πρωτεύουσα, Σάντο Ντομίνγκο.

Η πόλη συνορεύει στα βόρεια με το δήμο Σαμπάνα Γκράντε δε Μογιά, στα ανατολικά με το δήμο Μπαγιαγκουάνα, στα νότια  με την επαρχία Σάντο Ντομίνγκο και στα δυτικά με ον δήμο Γιαμασά.

## Ιστορία
Το Μόντε Πλάτα βρέθηκε το 1609 και ήταν δήμος από το 1844. Όταν το 1982 δημιουργήθηκε η επαρχία Μόντε ΠΛάτα, τότε η πόλη έγινε έδρα της. 

Η πόλη βρέθηκε το 1609 όταν ο Ισπανός Κυνερνήτης Αντόνιο Οσόριο, με διαταγή του βασιλειά Φίλιππο III, ακατέστρεψε τις πόλεις του Μόντε Κρίστι και Πουέρτο Πλάτα. Οι άνθρωποι μετακινήθηκαν σε μια νέα πόλη την οποία ονόμασαν *Μόντε Πλάτα*.

 
## Προέλευση του ονόματος
*Monte Plata* σημαίνει *Ασημένιο Βουνό*. Όταν η πόλη καταστράφηκε το 1609 ο Αντόνιο Οσόριο κατέστρεψε τις πόλεις Μόντε Κρίστι και Πουέρτο Πλάτα οι άνθρωποι μετακινήθηκαν σε μια νέα πόλη και της έδωσαν το όνομα Μόντε Πλάτα-"Μόντε" από το Μόντε Κρίστι και "Πλάτα" από το Πουέρτο Πλάτα.

## Οικονομία
Εξαιτίας της σαβάννας που έχει η πόλη, η σημαντικότερη οικονομική δραστηριότητα είναι η ανατροφή αγελάδας, κυρίως για την παραγωγή γάλακτος.

Τα αγροτικά είναι μια άλλη σημαντική δραστηριότητα. Στο Μόντε Πλάτα παράγονται ζαχαροκάλαμα και φρούτα, κυρίως πορτοκάλια.

## Δημογραφία
Το Μόντε Πλάτα έχει 37.614: 19.414 άντρες και 18.200 γυναίκες. Ο αστικός πληθυσμός είναι 14.850 (39.48%) και ο αγροτικός 22.764 (60.52%). Η πυκνότητα ήταν 60,3 κατ./τ.χλμ. Αυτά τα νούμερα συμπεριλαμβάνουν και τις συνοικίες Μπογιά και Τσιρίνο.

## Συνοικίες
Ο δήμος του Μόντε Πλάτα συμπεριλαμβάνει τρεις δήμους: 

## Δείτε επίσης
* Επαρχία Μόντε Πλάτα
* Μόντε Κρίστι
* Ποέρτο Πλάτα

## Παραπομπές
Γέργιθα Μυσίας

Η **Γέργιθα** ήταν αρχαία ελληνική πόλη στη Μυσία της Μικράς Ασίας. 

Η μοναδική αναφορά για την πόλη γίνεται από τον Στράβωνα στα *Γεωγραφικά* του (13,1,70). Η πόλη βρισκόταν κοντά στις πηγές του ποταμού Καΐκου. Όταν ο Άτταλος Α΄ εξεστράτευσε στην Τρωάδα το 218 π.Χ., μετοίκησε τους κατοίκους της πόλεως Γέργιθος (ον. Γέργις) που βρισκόταν στην περιοχή της Λαμψάκου, σε μιαν άλλη περιοχή κατά πολύ ανατολικότερα. Ωστόσο στο χωρίο αυτό του Στράβωνος υπάρχει κάποια σύγχυση, με την έννοια ότι υπάρχουν δύο Γέργιθες στην Μυσία: η μια το Γεργίθιον είναι κοντά στην Λάμψακο και η άλλη Γέργις κοντά στην Τροία. Επομένως δεν έχει εξακριβωθεί ποια Γέργιθα κατέστρεψε ο Άτταλος. Η νέα Γέργιθα ήταν γεγονός με οικιστή τον Άτταλο. 

Στην θέση της αρχαίας πόλεως βρίσκεται η σημερινή Yirce, στο μέσον της κοιλάδος του Καΐκου. Εκεί ανακαλύφθηκε απόσπασμα τιμητικής επιγραφής της ελληνιστικής περιόδου, όπου διαβάζει κανείς το εθνικό Μακεδόν[α].  

## Πηγές
* *The Hellenistic settlements in Europe, the Islands, and Asia Minor*, του Getzel M. Cohen.
Κατηγορία:Αρχαίες πόλεις της Μυσίας
Νιέτοτσκα Νιεζβάνοβα

Η ***Νιέτοτσκα Νιεζβάνοβα*** είναι ένα ημιτελές μυθιστόρημα του Φιοντόρ Ντοστογιέφσκι, το οποίο γράφτηκε το 1849.

## Η πλοκή και η δομή του έργου
Στο πρώτο μέρος κεντρική μορφή είναι ο πατρυιός της ηρωίδας , ένας βιολιστής με ταλέντο, από τα κατώτερα κοινωνικά στρώματα (ένας «ρασνοτσίνετς»). Αρχικά υποστηρίζεται από διάφορους μαικήνες αλλά λόγω του ιδιότροπου χαρακτήρα του καταστρέφει την καριέρα του, την οικογένειά του και τον ίδιο τον εαυτό του. Στο δεύτερο επεισόδιο η ηρωίδα, ορφανή πλέον, ζεί με μία αριστοκρατική οικογένεια που την έχει πάρει ως *συνοδό* για τη συνομίλική της θυγατέρα. Η αρχικά σαδιστική-τυραννική στάση της μικρής κοντέσσας προς την ήπια και παθητική-συναισθηματική Νιέτοσκα, μεταβάλλεται σταδιακά σε μια εξίσου τυραννική αγάπη «που αγγίζει τα όρια της λεσβιακής σχέσης» Στο τρίτο επεισόδιο η ηρωίδα βρίσκεται σε μια νέα οικογένεια. Εδώ γίνεται μάρτυρας της τραγωδίας μια γυναίκας η οποία στο παρελθόν είχε παρασυρθεί σε μια σύντομη απιστία. Ο σύζυγος φαινομενικά είχε συγχωρήσει το ολίσθημά της, εκμεταλλεύεται όμως τη μεγαλοψυχία του για να βασανίζει ψυχικά τη γυναίκα με πανούργους εκλεπτισμένους τρόπους.

## Η τεχνική του έργου
Ο τίτλος του έργου είναι ΄΄Νιέτοτσκα Νιεζβάνοβα΄΄ και ο υπότιτλος ΄΄Η ιστορία μιας γυναίκας΄΄. Αποτελείται από τρία μέρη, αν και ο αρχικός σχεδιασμός του προέβλεπε τουλάχιστον έξι. Και στα τρία επεισόδια ο ρόλος της ηρωίδας του τίτλου περιορίζεται κυρίως στο να παρατηρεί τα γεγονότα, να τα ζει από κοντά και να δίνει μια ώθηση στην πλοκή. Δύσκολα όμως η Νιέτοτσκα, θα χαρακτηριζόταν *πρόσωπο της πλοκής* αφού το κέντρο βάρους δεν εντοπίζεται ούτε στη μορφή ούτε στη ζωή της ηρωίδας. Πρόκειται για τρία διαφορετικά αφηγήματα που «συνδέονται μεταξύ τους μόνο με το ότι το πρόσωπο του τίτλου παίζει και στα τρία ένα ρόλο»
Υπάρχουν κάποιες ενδείξεις στο τέλος του τρίτου επεισοδίου πως θα ήταν δυνατόν η ηρωίδα του να αναλάβει έναν πρωτεύοντα ρόλο: η Νιέτοτσκα, η οποία διαθέτει μια πολύ ωραία φωνή, είναι φανερό πως βρίσκεται στην αρχή μιας πολύ μεγάλης καριέρας.
Έτσι ο πιο ακριβής υπότιτλος θα ήταν, «ιστορίες γύρω από μία γυναίκα» 
Γράφτηκε τμηματικά και με διακοπές και εξ' αρχής ως μία έκθεση, ενώ η καθαυτό ιστορία θα ξετυλιγόταν έπειτα από τα αποσπασματικά νεανικά βιώματα. Είναι γραμμένο σε πρώτο πρόσωπο και έχει τη μορφή των απομνημονευμάτων.

## Οι ιστορικές συνθήκες συγγραφής του έργου
Ο κύριος λόγος που έμεινε ημιτελής η νουβέλα Νιέτοτσκα Νιεζβάνοβα είναι η σύλληψη του Φιοντόρ Ντοστογιέφσκι το 1849 και η καταδίκη του με τέσσερα χρόνια φυλακής στη Σιβηρία που ακολούθησαν. Ποτέ αργότερα δεν έκανε λόγο για το ενδεχόμενο να συνεχίσει με τη μία ή την άλλη μορφή το έργο του που βίαια είχε διακοπεί.

## Παραπομπές


## Βιβλιογραφία
* Φ. Ντοστογιέβσκη: *Νιετότσκα Νιεζβάνοβα*, μετάφρ. Αθηνά Σαραντίδη, εκδ. «Γκοβόστης», Αθήνα 1995
* Φιοντόρ Ντοστογιέφσκι: *Νιέτοτσκα Νιεσβάνοβα*, μτφρ. Γιάννος Ισαακίδης, εκδ. «Ερατώ», Αθήνα 2003

## Εξωτερικοί σύνδεσμοι
* 

Νιετοσκα Νι
Βιοσυσσώρευση

μικρογραφία|Βιοσυσσώρευση
Με τον όρο **βιοσυσσώρευση** εννοούμε το φαινόμενο κατά το οποίο αυξάνεται στους ιστούς των οργανισμών η συγκέντρωση μη μεταβολιζόμενων χημικών ουσιών, κατά την πρόοδο της τροφικής αλυσίδας προς την κορυφή. Πάνω από ένα κρίσιμο όριο συγκέντρωσης, αυτές οι ουσίες γίνονται τοξικές. Το φαινόμενο έχει πολύ μεγάλη σημασία για τον άνθρωπο, καθώς αυτός βρίσκεται συνήθως στο τελευταίο καταναλωτικό επίπεδο. Δηλαδή, τα βαριά μέταλλα (μόλυβδος, υδράργυρος, κάδμιο) και άλλες τοξικές ουσίες που καταλήγουν σε έναν υδάτινο αποδέκτη εισέρχονται στην τροφική αλυσίδα μέσω των ψαριών και των οστρακοειδών, περνούν δηλαδή από το ένα τροφικό επίπεδο στο άλλο. Ο τελικός καταναλωτής (που συχνά είναι ο άνθρωπος) προσλαμβάνει στους ιστούς του σώματός του τα μέταλλα αυτά που του προκαλούν πολλές και σοβαρές βλάβες.

## Παραπομπές


## Πηγές
*Βιολογία Γ Λυκείου
*Χημεία Β γυμνασίου

## Εξωτερικοί σύνδεσμοι
* 

Κατηγορία:Οικολογία
Κατηγορία:Ρύπανση
Κατηγορία:Τοξικολογία
Κατηγορία:Βιοδιάσπαση
Onion routing

μικρογραφία|Onion routing
Η τεχνική δρομολόγησης **Onion routing** χρησιμοποιείται για την ανώνυμη επικοινωνία μέσω ενός δικτύου υπολογιστών. Στην τεχνική Onion routing το πακέτο κρυπτογραφείται επανειλημμένα σε κάθε κόμβο που διέρχεται μέχρι να φτάσει στο τελικό κόμβο όπου αποκρυπτογραφείται και προωθείται στον τελικό χρήστη. Αυτό αποτρέπει τους ενδιάμεσους κόμβους να μάθουν την προέλευση, τον προορισμό και το περιεχόμενο του μηνύματος.

Η συγκεκριμένη τεχνική αναπτύχθηκε αρχικά  από το Ναυτικό των ΗΠΑ με σκοπό να προστατέψει τις επικοινωνίες της κυβέρνησης κατά τη διάρκεια μυστικών επιχειρήσεων. 

## Εξωτερικοί Σύνδεσμοι
* Tor Project 

Κατηγορία:Δρομολόγηση
Κατηγορία:Αρχιτεκτονική δικτύων
Ζήνων ο Ταρσεύς

Ο **Ζήνων ο Ταρσεύς** ήταν αρχαίος Έλληνας στωικός φιλόσοφος. Πατέρας του ήταν ο Διοσκορίδης.

Άκμασε περί τον 2ο αιώνα π.Χ. Καταγόταν από την Ταρσό της Κιλικίας και δίδαξε στην αρχαία Αθήνα. Υπήρξε διάδοχος του Χρυσίππου ως ο τέταρτος σχολάρχης στην σχολή των Στωικών στην Αθήνα. 

Σύμφωνα με τον Διογένη Λαέρτιο, έγραψε πολύ λίγα βιβλία, αλλά είχε μεγάλο αριθμό μαθητών. Σύμφωνα με μαρτυρία του Φιλόδημου, ο Ζήνων αρνούνταν τις απόψεις του Περιπατητικού φιλοσόφου Ιερώνυμου του Ρόδιου.

Ο Ζήνων ο Ταρσεύς αρνούνταν την «περί εκπυρώσεως» θεωρία. Παρέμεινε άγνωστο το έτος γέννησης και θανάτου του. Διάδοχός του στη σχολή των Στωικών ήταν ο Διογένης ο Σελεύκιος.

## Παραπομπές

## Πηγές
* *Νεώτερον Εγκυκλοπαιδικόν Λεξικόν Ηλίου,* τομ.8ος, σελ.730

## Εξωτερικοί σύνδεσμοι

* 

Κατηγορία:Αρχαίοι Έλληνες φιλόσοφοι
Κατηγορία:Στωικοί φιλόσοφοι
Παγκόσμιος χάρτης του πατρός Μάουρο

Ο **χάρτης του πατρός Μάουρο** είναι το σημαντικότερο τεκμήριο μεσαιωνικής χαρτογραφίας. 
## Ιστορική αναδρομή
Ο χάρτης είναι έργο του Βενετού καλόγερου Φρα Μάουρο και του βοηθού του Αντρέα Μπιάνκο για τον βασιλιά της Πορτογαλίας Αλφόνσο Ε΄, με σκοπό τη συγκέντρωση όλων των μέχρι τότε γεωγραφικών πληροφοριών.

## Περιγραφή
Ο χάρτης υπερτερεί κατά πολύ έναντι όλων των προγενέστερων ως προς τις λεπτομέρειες, την πληρότητα. Υπερβάλει όμως στο μέγεθος των επί μέρους γεωγραφικών στοιχείων, δηλαδή ποταμών, βουνών, πόλεων, ιδιαίτερα στις πιο απομακρυσμένες περιοχές.

## Πηγές

* 

Κατηγορία:Χάρτες
Ίνβα Μουλά

Η **Ίνβα Μούλα** (γεν. 1963) είναι Αλβανίδα σοπράνο της όπερας.

## Βιογραφία
Γεννήθηκε στις 27 Ιουλίου 1963 στα Τίρανα. Πατέρας της είναι ο Αβνί Μούλα, Αλβανός τραγουδιστής και συνθέτης. Σπούδασε ωδική και πιάνο στα Τίρανα. Διακρίθηκε το 1987 στον διαγωνισμό *Këngëtarja Shqiptare* στα Τίρανα, το 1988 στον *Διαγωνισμό Γκεόργκε Ενέσκου* στο Βουκουρέστι και το 1993 στον διαγωνισμό *Butterfly* στην Βαρκελώνη. Τιμήθηκε το 1993 στο πρώτο διαγωνισμό όπερας *Plácido Domingo* στο Παρίσι. Εμφανίζεται διεθνώς στις όπερες του Τόκιο, Τορόντο, Μπιλμπάο, Τεργέστης, Παρισιού, Τουλούζης, Βερολίνου, Αμβούργου, Βερόνα, Μιλάνο, Βιέννης, Γενεύης, Λος Άντζελες, Μαδρίτης. Από το 1987 ήταν παντρεμένη με τον Αλβανό τραγουδιστή και συνθέτη Πίρρο Τσάκο, με τον οποίο χώρισε το 2009.

## Ενδεικτικά DVD

* Rigoletto (Arena di Verona) – *TDK*
* Rigoletto (Openair Siena) – *Sony*
* La Boheme (Teatro Real Madrid) – *Opus Arte*
* Mireille (L'Opéra Paris) - FRA Musica

## Ενδεικτική δισκογραφία
* La Rondine EMI
* I Puritani Sony
* The Fifth Element EMI
* Carmen EMI
* Stabat Mater K6 17

## Εξωτερικοί σύνδεσμοι
* 

Κατηγορία:Αλβανίδες υψίφωνοι
Περιφέρειες και επαρχίες της Σαουδικής Αραβίας

thumb|right|300px|Οι 13 επαρχίες της Σαουδικής Αραβίας

Η **[[Σαουδική Αραβία]]** διαιρείται σε και 13 επαρχίες (إدارية, *μανατίκ ινταρίγια*, ενικός منطقة إدارية, *μιν-τακά ινταρίγια*). Κάθε μια από τις επαρχίες υποδιαιρείται σε κυβερνεία (محافظات, *μουαφαζάτ*, ενικός محافظة, *μουαφαζά*). Συνολικά υπάρχουν 118 κυβερνεία. Κάθε κυβερνείο με τη σειρά του υποδιαιρείται σε υποκυβερνεία (*μαρακίζ* , ενικός *μαρκάζ*). 
Σαν πρώτη μορφή διοικητικής διαίρεσης η χώρα διαιρείται σε 5 περιφέρειες.

Οι 13 επαρχίες της Σαουδικής Αραβίας είναι οι εξής:

# Μπαά
# Βόρεια σύνορα
# Τζωφ
# Μαδίνα
# Κασίμ
# Ριάντ
# Ανατολική επαρχία
# Ασίρ
# Χαΐλ
# Τζιζάν
# Μάκα
# Νατζράν
# Ταμπούκ

## Αλφαβητική σειρά
* Ανατολική επαρχία
* Ασίρ
* Βόρεια σύνορα
* Κασίμ
* Μαδίνα
* Μακά
* Μπαά
* Νατζράν
* Ριάντ
* Ταμπούκ
* Τζιζάν
* Τζωφ
* Χαΐλ

## Πίνακας
Εδώ αναφέρονται οι επαρχίες σε κάθε περιφέρεια της Σαουδικής Αραβίας. Οι πρωτεύουσες των περιφερειών είναι με **μαύρα γράμματα**.

## Χάρτες

Αρχείο:Saudi_map.jpg
Αρχείο:Saudi_Arabia_-_province_locator_template.png
Αρχείο:SaudiArabiaNumbered.png


## Κυβερνεία

**Ανατολική επαρχία**
* Αλ Άσα
* Αμπκαίκ
* Τζουμπαίλ
* Ρας Τανούρα
* Κατίφ
* Χομπάρ
* Νταχράν 
* Νταμάμ 
* Αφάρ Αλ Μπατίν
* Χαφτζί
* Νοαϋρίγια

**Βόρεια σύνορα**
* Αράρ
* Ράφα
* Τουραΰφ

**Κασίμ**
Το Κασίμ διαιρείται σε 10 κυβερνεία.

**Μαδίνα**
* Αλ Μαδίνα
* Αλ Χουνακίγια
* Μαντ Αλ Τανάμπ
* Αλ Ούλα
* Μπαντρ
* Χαϋνμπάρ
* Γιανμπού Αλ Μπαάρ

**Μάκα**
* Αλ Τζμουμούμ
* Αλ Καμίλ
* Αλ Λιτ
* Αλ Κουνφιντά
* Ταΐφ
* Τζέντα
* Χουλέις
* Μάκα Αλ Μουκαρραμά
* Ραμπίγκ
* Ρανιά
* Τουρουμπά

**Νατζράν**
* Αμπούνα
* Μπαντρ Ελ Τζουνόμπ
* Γιαδμά
* Υπάρχει ένα ακόμα κυβερνείο που κατέκτησε ο Βασιλιάς Φαντ

**[[Ριάντ]]**
* Αφίφ
* Αλ Αφλάτζ
* Αλ Ντουάδμι
* Αλ Γκατ
* Αλ Γκαϋίγια
* Αλ Χαρήγκ
* Αλ Χαρτζ
* Αλ Ματζμά
* Αλ Μουζαμίγια
* Αλ Σουλαϋγίλ
* Ντρούμα
* Ντιρίγια
* Χοτάτ Μπανί Ταμίμ
* Χουραΰμλα
* Ρουμά
* Σαγκρά
* Ταντίνγκ
* Ουάντι αντ-Νταουασίρ
* Ζούφλυ
Το ένα και μοναδικό υποκυβερνείο της επαρχίας είναι το Μαράτ.

**Τζιζάν**
* Αμπού Αρίς
* Αλνταίρ
* Αλντάρμπ
* Αχάντ Αλμασαριά
* Αλαριντά
* Αλαϋντάμπι
* Αλάρτ
* Αλραΰτ
* Μπαΐς
* Νταμάντ
* Φαρασάν
* Τζαζάν
* Σαμπιά
* Σαμτά

** Τζωφ**
* Σακακά
* Κουραγιάτ
* Ντουμάτ Αλ Τζαντάλ

**Χαΐλ**
* Μπάκα
* Αλ Γκαζαλά
* Χαΐλ
* Ας Σινάν

## Δείτε επίσης
* Σαουδική Αραβία

## Παραπομπές
Παρισινή συλλογή

**Παρισινή συλλογή** ή **Sylloge Parisina**, ή σωστότερα **Sylloge S**, είναι συλλογή 118 ελληνικών επιγραμμάτων που βρέθηκαν στον κώδικα Par. Suppl. gr. 3521. Ο κώδικας αυτός περιέχει στα πρώτα 150 φύλλα διάφορα ρητορικά κείμενα και επιστολές. Η Παρισινή Συλλογή βρίσκεται μαζί με άλλο υλικό στα τελευταία 32 φύλλα (από το φύλλο 179 μέχρι το φύλλο 182), στο τέταρτο τεύχος (quaternium).

Ανάμεσα στα 118 επιγράμματα που την αποτελούν, περιέχει και 16 επιγράμματα, τα οποία δεν βρίσκονται ούτε στην Παλατινή Ανθολογία, ούτε στην Ανθολογία του Πλανούδη.

Η τελευταία σημαντική έκδοση της Παρισινής Συλλογής είναι αυτή του Cougny (Epigrammatum Anthologia Palatina cum Planudeis et Appendice Nova Epigrammatum Veterum ex Libris el Marmoribus Ductorum vol. ΙΙΙ, E. Cougny, (Firmin-Didot), Paris, 1890 και εδώ.

## Αναφορές


Κατηγορία:Ανθολογίες
Κατηγορία:Ελληνική Ανθολογία
Ο αιώνιος σύζυγος

Με τον τίτλο  ***Ο αιώνιος σύζυγος*** αναφέρεται ένα μυθιστόρημα του Φιοντόρ Ντοστογιέφσκι, το οποίο εκδόθηκε για πρώτη φορά το 1870, στο περιοδικό *Zarja*, αφού ολοκληρώθηκε στις αρχές Δεκεμβρίου του 1869.

## Η υπόθεση και η δομή του έργου
Ένας γερασμένος άνδρας, άνθρωπος των σαλονιών και γόης, έχει αρχίσει να κάμπτεται και να αισθάνεται τη ζωή ως βάρος. Υποφέρει από βασανιστικές κρίσεις κατάθλιψης, τον καταδιώκουν διαρκώς αναμνήσεις από κάτι *κακό* από το παρελθόν του. Τότε εμφανίζεται ξαφνικά σε αυτόν ένας παλιός γνώριμός του, σύζυγος μιας επαρχιώτισσας κυρίας με την οποία ο πρώτος άνδρας είχε πριν από πολλά χρόνια ερωτική σχέση. Αυτή η γυναίκα, σκληρή και διεφθαρμένη, με πολλούς εραστές, είχε στο μεταξύ πεθάνει. Ο απατημένος σύζυγος προσπαθώντας να επιβάλει στον εραστή την φιλία του, ξυπνάει στον πρώην αντίζηλό του αναμνήσεις από εκείνη την περασμένη εποχή. Ο σύζυγος θέλει να τον εκδικηθεί και για το γεγονός ότι είναι ο πραγματικός πατέρας της κόρης του. Ο εραστής αισθάνεται μια περίεργη έλξη για τον βασανιστή του, ταυτόχρονα όμως γεννιέται κάτω από τη μάσκα μιας υποκριτικής φιλίας το αμοιβαίο μίσος. Τελικά ο σύζυγος θα αποπειραθεί να σκοτώσει τον εραστή. Η απόπειρα αποτυγχάνει. Οι δύο άνδρες χωρίζουν και ξανασυναντιούνται ύστερα από πολύ καιρό. Ο *αιώνιος σύζυγος* είναι τώρα ξαναπαντρεμένος, και μάλιστα με μια ασήμαντη γυναίκα της σειράς, η οποία όμως τον άγει και τον φέρει.

## Η τεχνική του έργου
Η αφήγηση έχει τρία μέρη, στα οποία η πλοκή αναπτύσσεται «ευσύνοπτα και με λογική συνοχή» Στην αρχή έχουμε την προϊστορία, όπου ο αναγνώστης πληροφορείται πώς ο ήρωας έχασε την ψυχική του ισορροπία και ποια από τα παλιά γεγονότα θα τον επηρεάζουν στη συνέχεια. Ακολουθεί η καθαυτό αφήγηση, η οποία αφορά τη σύγκρουση των δύο αντίπαλων πρωταγωνιστών. Το τρίτο μέρος κλείνει την αφήγηση στρογγυλεύοντάς την. Όπως σχολιάζει ο καθηγητής σλαβολογίας στο Πανεπιστήμιο του Γκέντινγκεν Μαξιμίλιαν Μπράουν: «Ποιος είναι εδώ ουσιαστικά ο *βασικός ήρωας*; Σύμφωνα με τον τίτλο θα έπρεπε να είναι ο σύζυγος, στη δομή της πλοκής όμως είναι ο πρώην εραστής: Η αφήγηση γίνεται από τη δική του οπτική γωνία, σχετικά με αυτό που του συμβαίνει διαμέσου της εμφάνισης και της συμπεριφοράς του συζύγου...» Όμως ο ίδιος ερευνητής επισημαίνει πως τελικά ο χαρακτηρισμός του «αιώνιου» θα ταίριαζε και στους δύο ήρωες, στον χήρο ο οποίος «δεν μπορεί να απαλλαγεί ποτέ από αναμνήσεις για πράγματα που βίωσε στο γάμο του», αλλά και στον άλλο που «από τη φύση του είναι *μόνο ένας  σύζυγος*, πάντοτε εξαρτημένος από κάποια γυναίκα»

## Παραπομπές


## Βιβλιογραφία
* Φιοντόρ Ντοστογιέφσκι: *Ο αιώνιος σύζυγος*, μετάφρ. Μάγδα Καϊναδά, εκδ. «Ηριδανός», Αθήνα 2003
* Φ. Ντοστογιέφσκι: *Ο αιώνιος σύζυγος*, μτφρ. Σταυρούλα Αργυροπούλου, εκδ. «Ροές», Αθήνα 2002

## Εξωτερικοί σύνδεσμοι
* Ντοστογιέφσκι - ο Αιώνιος Σύζυγος[ραδιοφωνικό θέατρο] http://www.youtube.com/watch?v=dMUrZUpSizM

Αιωνιος συζυγος
Ρομίρι Ζακύνθου

Το **Ρομίρι** είναι οικισμός της Περιφερειακής Ενότητας Ζακύνθου στα Ιόνια Νησιά.

## Γενικά στοιχεία
Το Ρομίρι βρίσκεται στους πρόποδες του όρους Βραχιώνας σε υψόμετρο 90 μέτρα. Απέχει περίπου 10 χλμ. ΝΔ. από την πόλη της Ζακύνθου και είναι μεταξύ των χωριών Λιθακιά και Μαχαιράδο. Είναι καθαρά αγροτικός οικισμός και αξιοθέατό του είναι η εκκλησία της Ζωοδόχου Πηγής με περίτεχνα σκαλίσματα στο εξωτερικό της ενώ στο εσωτερικό είναι διακοσμημένη με αξιόλογες αγιογραφίες, ξυλόγλυπτο επιχρυσωμένο τέμπλο και γυναικωνίτη.

Αναφέρεται επίσημα το 1866 στο ΦΕΚ 9Α - 28/01/1866, γραμμένο ως *Ρωμήρι*, να προσαρτάται στον τότε δήμο Μαχαιράδου και το 1912 στο ΦΕΚ 256Α - 28/08/1912 να ορίζεται έδρα της ομώνυμης νεοϊδρυθείσας κοινότητας. Το 1949 το όνομά διορθώθηκε σε Ρομίριον. Σύμφωνα με το σχέδιο Καλλικράτης αποτελεί κοινότητα που ανήκει στη δημοτική ενότητα Αρτεμισίων του Δήμου Ζακύνθου και σύμφωνα με την απογραφή 2011 απογράφησαν 605 κάτοικοι.

## Εξωτερικοί Σύνδεσμοι
*Diadrasis Romiri Project

## Παραπομπές


Κατηγορία:Χωριά της περιφερειακής ενότητας Ζακύνθου
Κατηγορία:Δήμος Ζακύνθου
Μάχη του Κατσαρού

Η **Μάχη των Στενών του Κατσαρού** είναι μάχη που έγινε στην ορεινή Ηλεία κοντά στα σύνορα με την Αχαΐα στις 27 Μαΐου 1821 (με το παλιό 30 Ιουνίου) και το σημερινό Πανόπουλο, στα *Κατσαρέικα χάνια* τότε, στους πρόποδες του Ερυμάνθου. Την εποχή εκείνη κοντά βρισκόταν το χωριό Λάλα που ήταν το προπύργιο των Τουρκαλβανών που έσπερναν τον τρόμο σε όλη την Ηλεία και Αχαία. Ήταν μία από τις μάχες που έγιναν στα πλαίσια της Πολιορκίας του Λάλα.

Τα στενά του Κατσαρού βρίσκονται αμέσως μετά το Πανόπουλο, 1 με 2 χλμ. απόσταση. Τα διασχίζει μικρό ρέμα που χύνεται στον Λάδωνα που ξεκινά από την πηγή Κατσαρού και βρίσκονται στα 613 μέτρα πάνω από την επιφάνεια της θάλασσας.

Εκεί σήμερα έχει στηθεί μνημείο για την μάχη από τον Σύλλογο Τριταιϊτών Αχαΐας δίπλα στην εθνικό οδό προς Τρίπολη.

## Η μάχη
Ο Γιαννιάς είχε εμπλακεί πολλές φορές σε μάχες με τους Λαλαίους μιμούμενος τον πατέρα του και συνεχώς γύριζε στα μέρη τους και τους παρενοχλούσε. Κατά μια άλλη εκδοχή ο Γιαννιάς πήγε να εκδικηθεί τους Λαλαίους επειδή τον Απρίλιο του ίδιου χρόνου είχαν συλλήσει την κοντινή Μονή Νοτενών και έμπλεξε σε άνιση μάχη.

Στις 27 Μαΐου 1821 ο Γιαννιάς έφτασε στα Κατσαρέικα χάνια με άλλους οπλαρχηγούς και με στρατό αποτελούμενο από 500 πολεμιστές όλοι από τα χωριά της περιοχής Δίβρη, Τσίπιανα, Δερβινή, Νουσά, Μοστενίτσα, Κούμανι Ηλείας, Ανδρώνι κτλ.

Κατά την διάρκεια της μάχης ο Γιαννιάς αναγκάστηκε και κλείστηκε μέσα σε ένα εκκλησάκι με λίγους συντρόφους του, στα στενά του Κατσαρού που ήταν συνοικισμός του χωριού Αντρώνι.

Η μάχη ήταν άνιση, ο Γιαννιάς σκότωσε πολλούς Τουρκαλβανούς αλλά τελείωσαν τα πολεμοφόδια. Τότε οι Τουρκαλβανοί τους πρότειναν να παραδοθούν αλλά ο Γιαννιάς αρνήθηκε κι αφού έβγαλαν τα σπαθιά τους πάλεψαν σώμα με σώμα ως ότου έπεσαν μαχόμενοι. Σύμφωνα μάλιστα με δημοτικό τραγούδι και τα εννέα παλικάρια που πέθαναν μαζί του ήταν Ντερβιναίοι.

## Φωτοθήκη

Image:Battle Katsarou01.JPG|Το μνημείο της μάχης, σήμερα.
Image:Battle Katsarou02.JPG|Το μνημείο της μάχης, σήμερα.


## Παραπομπές




Κατηγορία:Μάχες της Ελληνικής Επανάστασης του 1821
Μ
Νατζντ

Η **Νατζντ**, λιγότερο γνωστή ως **Κεντρική Περιφέρεια** (αραβικά: نجد , *Υψίπεδα*) είναι μια από τις 5 περιφέρειες της Σαουδικής Αραβίας. Καλύπτει όλο το κεντρικό τμήμα της Αραβικής Χερσονήσου. Πρωτεύουσα είναι το Ριάντ, που είναι και η πρωτεύουσα όλου του έθνους.

## Γεωγραφία
Η Νατζντ καλύπτει όλο το κεντρικό τμήμα, εξ ού και το όνομά της. Είναι η μεγαλύτερη περιφέρεια της Σαουδικής Αραβίας.

### Σύνορα
Η Νατζντ συνορεύει με όλες τις άλλες επαρχίες της Σαουδικής Αραβίας, με εξαίρεση την Τζιζάν και την Μπαά. Στα δυτικά συνορεύει με τις επαρχίες Ταμπούκ, Μαδίνα, Μακά και Ασίρ: η επαρχία Χαΐλ συνορεύει στα βορειοδυτικά με την Ταμπούκ και στα νοτιοδυτικά με τη Μαδίνα, η επαρχία Κασίμ στα δυτικά με την Μεδίνα και η επαρχία Ριάντ στα βορειοδυτικά με την Μεδίνα, στα βορειο-κεντρικά με την Μακά και στα νοτιοδυτικά με την Ασίρ. Στα νότια η επαρχία Ριάντ συνορεύει με την Νατζράν. Στα ανατολικά η επαρχία Ριάντ συνορεύει με την Ανατολική επαρχία. Στα βορειοανατολικά η Νατζντ συνορεύει με τα Βόρεια Σύνορα: η επαρχία Χαΐλ στα ανατολικά και η επαρχία Ριάντ στα βορειοανατολικά.

## Ονομασία
Η αραβική λέξη *νατζντ* σημαίνει *υψίπεδα*.

## Επαρχίες
Η Νατζντ διαιρείται σε 3 επαρχίες. Το κεντρο-δυτικό τμήμα της Ανατολικής Περιφέρειας ανήκει στη Νατζντ, χωρίς, όμως να αποτελεί επαρχία.

Οι 3 επαρχίες της Νατζντ είναι:

## Πόλεις
Οι κυριότερες πόλεις της Νατζντ είναι η Ριάντ που είναι και η πρωτεύουσα της Σαουδικής Αραβίας, η Μπουραϊντά και η Χαΐλ. Άλλες μεγάλες πόλεις είναι η Ουναϊζά και η Αν-Ρας. Μικρότερες πόλεις είναι η Σουνταΐρ, η Αλ Χαρτζ, η Νταουάδμι, η Αλ Ζιλφί, η Αλ Ματζμαά, η Σάρκαα, η Ταρμαντά, η Ντούρμα, η Αλ Γκουαϋίγια, η Αλ Χαρήκ, η Χοτάτ Μπάνι Ταμίμ, η Λάϋλα, η Ας Σουλαϋγίλ και η Ουάντι αντ-Νταουασίρ, η νοτιότερη πόλη της Νατζντ.

## Θρησκεία
Η Νατζντ είναι γνωστή για την πουριτανική ερμηνεία του Ισλάμ και θεωρείται μια έπαλξη θρησκευτικής συντηρητικότητας, που σήμερα είναι γνωστή ως Ουαχαμπισμός.

## Δείτε επίσης
* Περιφέρειες και επαρχίες της Σαουδικής Αραβίας

## Εξωτερικοί σύνδεσμοι
*
Τρουντοβίκοι

right|thumb|270px|Οι ηγέτες των '''Τρουντόβικων''' (από αριστερά): Α.Φ. Αλάντιν, Η.Β. Ζίλκιν και Σ.Β. Ανίκιν, στον Κήπο της Ταυρίδας την άνοιξη του 1906

Οι **Τρουντοβίκοι** (ρωσικά: Трудова́я гру́ππα, τρουνταβάγια γκρούππα) ήταν ένα αριθμητικώς μικρό κόμμα που δραστηριοποιήθηκε στην πολιτική σκηνή της Ρωσίας από το 1906 έως το 1917, αποτελούμενο από συντηρητικούς διανοούμενους, καθοδηγητές συνεταιριστικών ενώσεων και συντηρητικούς αγρότες. Αν και αυτοτιτλοφορούντο ως σοσιαλιστές, εντούτοις στην πραγματικότητα υπερασπίζοντο τα συμφέροντα της μικροαστικής τάξης, όπως των υπαλλήλων, των μικρών καταστηματαρχών κλπ. Ήταν εθνικιστικό κόμμα. Προήλθε με την αποχώρηση της συγκεκριμένης φράξιας από το Κόμμα των Σοσιαλεπαναστατών λόγω της επιθυμίας της για τη συμμετοχή του κόμματος στην Πρώτη Κρατική Δούμα, κάτι που οι ηγέτες των σοσιαλεπαναστατών απέρριψαν.

Η δύναμη του κόμματος παρέμεινε σε χαμηλά επίπεδα, παρότι συμμετείχε τόσο στην Πρώτη όσο και τη Δεύτερη Κρατική Δούμα, όπου συγκέντρωσε πάνω από 100 έδρες. Η Κρατική Δούμα ήταν ένα συμβουλευτικό όργανο το οποίο συνέστησε ο τσάρος Νικόλαος Β' για να καθησυχάσει το λαό μετά την επανάσταση του Ιανουαρίου του 1905 και το οποίο παρότι δεν είχε ιδιαίτερη δύναμη, εντούτοις αντανακλούσε τη βαθμιαία αλλαγή των πολιτικών πραγμάτων στη Ρωσική Αυτοκρατορία. Ο Αλεξάντερ Κέρενσκι, πρωθυπουργός της Προσωρικής Κυβέρνησης που συστάθηκε μετά την εξέγερση του Φεβρουαρίου 1917 και την έκπτωση του τσάρου, είχε εκλεγεί στην Τέταρτη Δούμα του 1912 μέσα από τις γραμμές των Τρουντόβικων.

## Πηγές
**Ριντ Τζον*, Δέκα μέρες που συγκλόνισαν τον Κόσμο, εκδόσεις Σύγχρονη Εποχή, Αθήνα, 2011

Κατηγορία:Πολιτικά κόμματα στη Ρωσική αυτοκρατορία
Διοικητική διαίρεση νομού Θεσσαλονίκης

Για τη Διοικητική διαίρεση του νομού Θεσσαλονίκης υπάρχουν τα εξής λήμματα:

* Διοικητική διαίρεση νομού Θεσσαλονίκης (πρόγραμμα Καλλικράτης)
* Διοικητική διαίρεση νομού Θεσσαλονίκης (πρόγραμμα Καποδίστριας)
Γαβριήλ Ρωμανός

Ο **Γαβριήλ Ρωμανός** (βουλ: *Гаврил Радомир*) ήταν γιος του Σαμουήλ και της Αγαθής. Ο Ρωμανός ήταν Τσάρος της Βουλγαρίας απ' τον Οκτώβριο του 1014 μέχρι τον Σεπτέμβριο του 1015.

Αναφέρεται ότι έσωσε τον πατέρα του από βέβαιο θάνατο όταν οι Βυζαντινοί έσφαξαν τους Βούλγαρους στην πολύνεκρη μάχη του Σπερχειού. Μετά την καταστροφική, για τους Βούλγαρους, μάχη του Κλειδίου, ο Ρωμανός έστησε ενέδρα του Θεοφύλακτου Βοτανειάτη (στρατηγός του Βασίλειου Β' και στρατηγός της Θεσσαλονίκης) και τον σκότωσε. Ο πατέρας του πέθανε εκείνη την περίοδο και ο Ρωμανός έλαβε τη θέση του Τσάρου. 

Ο Ρωμανός προσπάθησε να συνθηκολογήσει με τον Αυτοκράτορα των Βυζαντινών, Βασίλειο Β', αλλά δολοφονήθηκε από τον εξάδελφό του (για λόγους εκδίκησης), Ιωάννη Βλαντισλάβ, το 1015, στο φρούριο του Πετρίσκου.

## Οικογένεια
Νυμφεύτηκε πρώτα με τη Μαργαρίτα (;) κόρη του Γκέζα της Ουγγαρίας (ή την Αδελαΐδα, κόρη του Μιέσκο Α΄ της Πολωνίας και της πρώτης συζύγου του Ντουμπράβκα της Βοημίας, σύμφωνα με άλλη εκδοχή) και είχε τέκνα:
* Αγάθη Χρυσήλια.
* Πέτρος Δελεάνος απεβ. 1041, ίσως όμως να ήταν ένας ντόπιος που έγινε αρχηγός της εξέγερσης και ισχυρίστηκε ότι ήταν γιος του Γαβριήλ.

Έπειτα ο Γαβριήλ Ρωμανός/Ραντομίρ έκανε δεύτερο γάμο με την Ειρήνη της Λάρισσας και είχε:
* μερικούς γιους και κόρες.

## Παραπομπές


## Πηγές
*Ματωμένο στέμμα. Πολιτικές δολοφονίες και απόπειρες πολιτικών δολοφονιών στις ιστοριογραφικές πηγές του 11ου αι. (Μ.Ψελλός, Μ.Ατταλειάτης, Ι.Σκυλίτζης). Μελέτη Αφηγηματολογική, Αθήνα 2022.
*Οι βυζαντινοί χρόνοι, ενότητα «Μέσοι βυζαντινοί χρόνοι», Περιφερειακή Ενότητα Φλώρινας

## Εξωτερικοί σύνδεσμοι
*Βυζαντινή Αυτοκρατορία , Αγία Σοφία

κατηγορία:Τσάροι της Βουλγαρίας
Κατηγορία:Οίκος Κομητόπουλων
Μιροσλάβα της Βουλγαρίας

Η **Μιροσλάβα της Βουλγαρίας** ήταν κόρη του Σαμουήλ και αδελφή του Γαβριήλ Ρωμανού (και οι δύο ήταν Τσάροι της Βουλγαρίας). Ο Σαμουήλ, το 996 μ.Χ, επιτέθηκε στην Θεσσαλονίκη και αιχμαλώτισε τον γιό του Κυβερνήτη της Θεσσαλονίκης, Ασώτιο Ταρωνίτη. Η Μιροσλάβα ερωτεύτηκε τον Ασώτιο και έπεισε τον πατέρα της να τούς παντρέψει. Και οι δύο στάλθηκαν στο Δυρράχιο, απ' όπου και δραπέτευσαν και έφθασαν στη Κωνσταντινούπολη και ειδοποίησαν τον Αυτοκράτορα Βασίλειο Β' ότι ο Ιωάννης Χρυσήλιος ήθελε να παραδώσει την πόλη στους Βυζαντινούς. Για αυτή την πράξη, η Μιροσλάβα έλαβε τον τίτλο της ζωστής πατρικίας.

## Πηγές
*Βυζαντινή Αυτοκρατορία , Αγία Σοφία

κατηγορία:Βούλγαροι ευγενείς
Κατηγορία:Βυζαντινοί του 11ου αιώνα
Κατηγορία:Οίκος Κομητόπουλων
Κατηγορία:Βουλγάρες πριγκίπισσες
Κυβερνεία της Σαουδικής Αραβίας

thumb|right|250px|Τα κυβερνεία του Ριάντ

Οι 13 **[[Περιφέρειες και επαρχίες της Σαουδικής Αραβίας|επαρχίες]]** της **[[Σαουδική Αραβία|Σαουδική Αραβίας]]** υποδιαιρούνται σε 118 **[[κυβερνείο|κυβερνεία]]** (αραβικά: محافظات, *μουαφαζάτ*, ενικός *μουαφαζά*). Με τη σειρά τους τα κυβερνεία υποδιαιρούνται σε υποκυβερνεία (*μαρακίζ*, ενικός *μαρκάζ*). 

Οι πρωτεύουσες των επαρχιών εμφανίζονται με **μαύρα γράμματα**.

## Διοικητική μορφή
Τα κυβερνεία είναι η δεύτερη μορφή διοικητικής διαίρεσης στη Σαουδική Αραβία μετά τις 13 επαρχίες της.

## [[Ανατολική επαρχία (Σαουδική Αραβία)|Ανατολική επαρχία]]
Η ανατολική επαρχία διαιρείται σε 11 κυβερνεία:

* Αλ Άσα (الأحساء)
* Αμπκαίκ (بقيق)
* Τζουμπαίλ (الجبيل)
* Ρας Τανούρα (رأس تنورة)
* Κατίφ (القطيف)
* Χομπάρ (الخبر)
* Νταχράν (الظهران)
* **[[Νταμάμ]]** (**الدمام**)
* Αφάρ Αλ Μπατίν (حفر الباطن)
* Χαφτζί (الخفجي)
* Νοαϋρίγια (النعيرية)

## [[Ασίρ]]

## [[Βόρεια σύνορα]]
Τα Βόρεια σύνορα υποδιαιρούνται σε 3 κυβερνεία:

* **Αράρ** (**عرعر**)
* Ράφα (رفحاء)
* Τουραΐφ (طريف)

## [[Κασίμ]]
Το Κασίμ υποδιαιρείται σε 10 κυβερνεία.

## [[Μαδίνα]]
Η Μαδίνα υποδιαιρείται σε 7 κυβερνεία:

* **Αλ Μαδίνα** 
* Αλ Χουνακίγια
* Μαντ Αλ Τανάμπ
* Αλ Ούλα
* Μπαντρ
* Χαϋνμπάρ
* Γιανμπού Αλ Μπαάρ

## [[Μάκα]]
Η Μάκα υποδιαιρείται σε 12 κυβερνεία:

* Αλ Τζμουμούμ
* Αλ Καμίλ
* Αλ Λιτ
* Αλ Χουρμά
* Αλ Κουνφιντά
* Ταΐφ
* Τζέντα
* Χουλέις
* **Μάκα** Αλ Μουκαρραμά
* Ραμπίγκ
* Ρανιά
* Τουρουμπά

## [[Μπαά]]

## [[Νατζράν]]
Η Νατζράν υποδιαιρείται σε 4 κυβερνεία:

* Αμπούνα
* Μπαντρ Ελ Τζουνόμπ
* Γιαδμά
* Υπάρχει ένα ακόμα κυβερνείο που κατέκτησε ο Βασιλιάς Φαντ

## [[Ριάντ (επαρχία)|Ριάντ]]
Το Ριάντ υποδιαιρείται σε 20 κυβερνεία και ένα υποκυβερνείο:

* Αφίφ
* Αλ Αφλάτζ
* Αλ Ντουάδμι
* Αλ Γκατ
* Αλ Γκαϋίγια
* Αλ Χαρήγκ
* Αλ Χαρτζ
* Αλ Ματζμά
* Αλ Μουζαμίγια
* Αλ Σουλαϋγίλ
* Ντρούμα
* Ντιρίγια
* Χοτάτ Μπανί Ταμίμ
* Χουραΰμλα
* Ρουμά
* Σαγκρά
* Ταντίνγκ
* Ουάντι αντ-Νταουασίρ
* Ζούφλυ 

* Το ένα και μοναδικό υποκυβερνείο της επαρχίας είναι το Μαράτ.

## [[Ταμπούκ]]

## [[Τζιζάν]]
Η Τζιζάν υποδιαιρείται σε 14 κυβερνεία: 

* Αμπού Αρίς
* Αλνταίρ
* Αλντάρμπ
* Αχάντ Αλμασαριά
* Αλαριντά
* Αλαϋντάμπι
* Αλάρτ
* Αλραΰτ
* Μπαΐς
* Νταμάντ
* Φαρασάν
* **Τζαζάν**
* Σαμπιά
* Σαμτά

## [[Τζωφ]]
Η Τζωφ υποδιαιρείται σε 3 κυβερνεία:

* **Σακακά**
* Κουραγιάτ
* Ντουμάτ Αλ Τζαντάλ

## [[Χαΐλ]]
Η Χαΐλ υποδιαιρείται σε 4 κυβερνεία:

* Μπάκα
* Αλ Γκαζαλά
* **Χαΐλ**
* Ας Σινάν

## Δείτε επίσης
* Περιφέρειες και επαρχίες της Σαουδικής Αραβίας
Αγώνες σφαιροβολίας στην αρχαία Σπάρτη

Στην αρχαία Σπάρτη διοργανώνονταν ετήσιοι αγώνες σφαιροβολίας.

Οι ομάδες που έπαιρναν μέρος λέγονταν *σφαιρείς* και ήταν εκπρόσωποι των λεγόμενων *ωβών*, δηλαδή των τοπικών οικογενειών και ήταν οι εξής:
* Λιμναείς
* Κονοουρείς
* Αμυκλαείς
* Νεοπολίται
και ίσως οι
* Μεσοάται
* Πιτανάται
Η λέξη «σφαιρείς» χρησιμοποιείται και από τον Παυσανία σε μια πρόταση, «*έστι δε άγαλμα αρχαίον Ηρακλέους, ω θύουσιν οι σφαιρείς*». Επιγραφές που βρέθηκαν στη Σπάρτη και φιλοξενούνται στο εκεί αρχαιολογικό μουσείο μαρτυρούν για τις νίκες των ομάδων: 

## Δείτε επίσης
* Ανάγλυφο σφαιρέων (Σπάρτη)

## Παραπομπές


## Πηγές
* 

Κατηγορία:Ιστορία της αρχαίας Σπάρτης
Σφαιροβολια Σπαρτη
Σπαρτη
Κόμμα των Σοσιαλεπαναστατών

upright=0.8|thumb|right|200px|Ο Βίκτορ Μιχάηλοβιτς Τσερνόφ, ο θεωρητικός ''νους'' των '''Εσέρων'''
Το **Κόμμα των Σοσιαλεπαναστατών** (ρωσικά: Партия социалистов-революционеров (ПСР) ή СР (Ες-Ερ), ούτω **Εσέροι**) υπήρξε ένα από τα μεγαλύτερα πολιτικά κόμματα της Ρωσικής Αυτοκρατορίας στις αρχές του 20ού αιώνα και παίχτης-κλειδί στη Ρωσική Επανάσταση του 1917.  Μετά την αστική επανάσταση του Φεβρουαρίου του 1917 και την έκπτωση του τσάρου, μοιράστηκε την εξουσία με άλλες φιλελεύθερες και δημοκρατικές σοσιαλιστικές δυνάμεις, εντός της νεοσυσταθείσας Προσωρινής Κυβέρνησης. Το Νοέμβριο του 1917, μετά από τη σοσιαλιστική επανάσταση του Οκτωβρίου, κέρδισε την πλειοψηφία των ψήφων στις πρώτες πανρωσικές δημοκρατικές εκλογές για το σχηματισμό Συντακτικής Συνέλευσης που θα συνέτασσε και ψήφιζε το νέο Σύνταγμα. Σύντομα όμως το κόμμα διασπάστηκε λόγω των ρεφορμιστικών τάσεων της ηγεσίας του και όσοι έμειναν πιστοί σε αυτή υπό τον Αλεξάντρ Κέρενσκι ηττήθηκαν και διαλύθηκαν από τους μπολσεβίκους, που είχαν την πλειοψηφία των μαχητικών στοιχείων στους δρόμους, κατά τη διάρκεια του Ρωσικού Εμφυλίου Πολέμου που ακολούθησε.

## Ιστορία
Η ιδεολογία του κόμματος χτίστηκε πάνω στη φιλοσοφική βάση του ρωσικού ναροντνιστικού-λαϊκού κινήματος της δεκαετίας 1860-1870 και η κοσμοθεωρία του αναπτύχθηκε πρωταρχικώς από τον Αλεξάντερ Χέρτσεν και τον Πιοτρ Λαβρόφ. Μετά από μια περίοδο παρακμής και περιθωριοποίησης τη δεκαετία του 1880, η ναροντνιστική/λαϊκή σχολή σκέψης σχετικά με την κοινωνική αλλαγή στη Ρωσία αναζωογονήθηκε επαρκώς από μια ομάδα συγγραφέων γνωστών ως "νεοναρόντνικων" (νεο-λαϊκών), με εξέχουσα μορφή το Βίκτορ Τσερνόφ. Η κύρια καινοτομία τους ήταν η ανανέωση του διαλόγου με το Μαρξισμό και η υιοθέτηση κάποιων σημαντικών μαρξιστικών θεωρήσεων στην ιδεολογική τους σκέψη και πρακτική. Με αυτό το τρόπο, με την οικονομική έκρηξη και τη βιομηχανοποίηση στη Ρωσία τη δεκαετία του 1890, προσπάθησαν να διευρύνουν την απήχησή τους στις τάξεις της ραγδαίως αυξανόμενης εργατιάς και στο παραδοσιακά αγροτικά εστιασμένο πρόγραμμά τους. Ο σκοπός τους ήταν να διεισδύσουν σε όλες εκείνες τις κοινωνικές τάξεις που αντιτίθεντο στο τσαρικό καθεστώς.

Το Κόμμα των Σοσιαλεπαναστατών ιδρύθηκε το 1902 προερχόμενο από τη Βόρεια Ένωση Σοσιαλεπαναστατών (ιδρυμένη το 1896), ενώνοντας πολλές τοπικές σοσιαλεπαναστατικές ομάδες που είχαν ιδρυθεί τη δεκαετία του 1890, κυρίως το Κόμμα Εργατών Πολιτικής Απελευθέρωσης της Ρωσίας με ιδρυτές την Κατερίνα Μπρεσκόφσκυ και τον Γκριγκόρι Γκερσούνι το 1899. Ο Βίκτορ Τσερνόφ, εκδότης του πρώτου οργάνου του κόμματος, της εφημερίδας *Επαναστατική Ρωσία* (ρωσικά: Revolutsionnaya Rossiya), ανέκυψε ως ο πρωταρχικός θεωρητικός του κόμματος.

## Πηγές
**Τζον Ριντ*, Δέκα Μέρες που συγκλόνισαν τον Κόσμο, εκδόσεις Σύγχρονη Εποχή, Αθήνα, 2011
**Λέον Τρότσκι*, Ιστορία της Ρωσικής Επανάστασης, Τόμοι 1 & 2, εκδόσεις Παρασκήνιο, Αθήνα, 2006
**Τόνι Κλιφ*, Λένιν, Τόμοι 1-4, εκδόσεις Εργατική Δημοκρατία, Αθήνα
*''Ελέν Καρέρ ντ' Ανκώς, Λένιν, Βιβλιοπωλείο της Εστίας, Αθήνα, 2004

## Εξωτερικοί σύνδεσμοι
* 

Κατηγορία:Πολιτικά κόμματα στη Ρωσική αυτοκρατορία
Κατηγορία:Εσέροι
Κατηγορία:Ρωσική Επανάσταση
Κυβερνείο

Ένα **Κυβερνείο** είναι μια μορφή διοικητικής διαίρεσης, κυρίως στις Αραβικές χώρες. Διοικείται από έναν κυβερνήτη. 

Τα κυβερνεία στις αραβόφωνες χώρες λέγονται محافظات *(μουαφαζά)*, ενικός محافظة *(μουφαζάτ)* εκτός της Αλγερίας που λέγονται ولاية (*[[βιλάγια]]*) (ενικός).

## [[Σαουδική Αραβία]]

Η **[[Σαουδική Αραβία]]** υποδιαιρείται σε 118 κυβερνεία.

## [[Μπαχρέιν]]
Το **[[Μπαχρέιν]]** διαιρείται σε 5 κυβερνεία:
* Νότιο Μπαχρέιν
* Βόρειο Μπαχρέιν
* Κεντρικό Μπαχρέιν
* Κυβερνείο Πρωτεύουσας
* Μουχαρράκ

## [[Αίγυπτος]]
Η **[[Αίγυπτος]]** διαιρείται σε 27 κυβερνεία:

## [[Τυνησία]]

Η **[[Τυνησία]]** διαιρείται σε 18 κυβερνεία: 

Τα κυβερνεία αυτά δε λέγονται μουφαζάτ, αλλά βιλάγια.

## [[Ιράκ]]

Το **[[Ιράκ]]** διαιρείται σε 18 κυβερνεία (ή Επαρχίες:

## [[Ιορδανία]]
Η **[[Ιορδανία]]** διαιρείται σε 12 κυβερνεία:

## [[Λίβανος]]
Ο **[[Λίβανος]]** διαιρείται σε 5 κυβερνεία:

* Βηρυτού
* Βόρειος Λίβανος
* Νότιος Λίβανος
* Όρος Λίβανος
* Μπεκάα
* Ναμπατίγιε

## [[Ομάν]]
Το **[[Ομάν]]** διαιρείται σε 11 κυβερνεία:

## [[Παλαιστίνη]]
Η **[[Παλαιστίνη]]** διαιρείτο σε 16 κυβερνεία:

## [[Συρία]]

Η **[[Συρία]]** διαιρείται σε 14 κυβερνεία:

## [[Υεμένη]]
Η **[[Υεμένη]]** διαιρείται σε 21 κυβερνεία:

## [[Γερμανία]]
Τα **[[Γερμανία|Γερμανικά]]** κρατίδια της Βάδης-Βυρτεμβέργης, της Έσσης, της Βαυαρίας και της Βόρειας Ρηνανίας-Βεστφαλίας έχουν κυβερνεία (στο παρελθόν είχαν και τα υπόλοιπα κρατίδια) που λέγονται στα γερμανικά Regierungsbezirke, και μεταφράζονται στα ελληνικά και ως επαρχίες.

## [[Ρουμανία]]
Η **[[Ρουμανία]]** κατά τη διάρκεια του Β' Παγκόσμιου Πολέμου διαιρείτο σε τρία κυβερνεία: Βεσσαραβία, Μπουκοβίνα και Τρανσνίστρια.

## Δείτε επίσης
* Διοικητική διαίρεση

Κατηγορία:Είδη διοικητικών διαιρέσεων